alexandrainst/scandi-wiki huggingface dataset:
Ourocnemis

Ourocnemis er en slekt av dagsommerfugler som tilhører familien Riodinidae.

Utseende 
Nokså små (vingespenn ca. 30 millimeter), kraftige, brunlige sommerfugler.
Bakvingen er trukket ut til en kort stjert. Oversiden er gjerne ensfarget mørkbrun eller med en mørk blåaktig glans, mens undersiden er vakkert mønstret i rødbrunt, gulbrunt og sølv. Beina er kledt med påfallende lange, mørke, utstående hår, antennene er lange med påfallende stor antenneklubbe.

Utbredelse 
Slekten er utbredt i Sør-Amerika.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien Riodinidae – ca. 1500 arter, noen ganger regnet til Lycaenidae
 Underfamilien Riodininae 
 stammen Helicopini 
 Slekten Ourocnemis Bethune-Baker, 1887
 Ourocnemis archytas (Stoll, 1787)
 Ourocnemis boulleti Le Cerf, 1911

Kilder 
 Brower, A.V.Z. (2011) Ourocnemis på Tree of life 
 Markku Savela's Lepidoptera and some other life forms: Sjekkliste over artene. Hentet 4.2. 2012
 Butterflies of America – Ourocnemis archytas 
 Parque Nacional Sangay - Ourocnemis boulleti

Eksterne lenker 
 

Riodinidae
Sommerfugler formelt beskrevet i 1887
Dyr formelt beskrevet av George Thomas Bethune-Baker
Synargis

Synargis er en slekt av dagsommerfugler som tilhører familien Riodinidae.

Utseende 
Middelsstore (vingespenn 35-45 millimeter), forholdsvis slanke sommerfugler. Oversidens grunnfarge er brun, men ofte dominerer store hvite, gule eller oransje felter i midten av vingene. Hannene har vanligvis et stort, snøhvitt felt i midten, hunnene er mer variable i tegningene. Undersiden er blekere, brunhvit til brun med mørke flekker langs ytterkanten av bakvingene.

Levevis 
Disse sommerfuglene lever i skog, gjerne tropisk regnskog.

Larvene er funnet på planter i slektene Dahlbergia (Gesneriaceae), Stigmaphyllon (Malpighiaceae) og Acalypha (Euphorbiaceae). I alle fall noen arter har larver som blir passet på av maur.

Utbredelse 
Slekten er utbredt i Mellom- og Sør-Amerika.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien Riodinidae – ca. 1500 arter, noen ganger regnet til Lycaenidae
 Underfamilien Riodininae 
 stammen Nymphidiini 
 Slekten Synargis Hübner, 1819
 Synargis abaris (Cramer, 1776) – Fransk Guyana, Guyana og Amazonas
 Synargis agle (Hewitson, [1853]) – Fransk Guyana, Guyana og Brasil
 Synargis axenus (Hewitson, 1876) – Brasil og Argentina
 Synargis bifasciata (Mengel, 1902) – Brasil
 Synargis calyce (C. & R. Felder, 1862) – Surinam, Guyana, Colombia, Brasil og Peru
 Synargis chaonia (Hewitson, [1853])- Fransk Guyana og Brasil
 Synargis dirca (Stichel, 1911) – Panama
 Synargis ethelinda (Hewitson, 1870) – Brasil
 Synargis fenestrella (Lathy, 1932) – Fransk Guyana, Ecuador
 Synargis galena (Bates, 1868) – Fransk Guyana, Guyana og Brasil
 Synargis gela (Hewitson, [1853]) – Ecuador og Brasil
 Synargis mycone (Hewitson, 1865) – Mexico og Colombia
 Synargis nymphidioides (Butler, 1872) – Mexico, Guatemala, Costa Rica og Panama
 Synargis ochra (Bates, 1868) – Guatemala, Colombia, Brasil og Peru 
 Synargis orestessa Hübner, [1819] – Fransk Guyana, Guyana, Ecuador og Brasil
 Synargis palaeste (Hewitson, 1870) – Costa Rica og Colombia
 Synargis paulistina (Stichel, 1910) – Paraguay og Brasil
 Synargis pittheus (Hoffmannsegg, 1818)- Surinam, Colombia, Venezuela og Brasil
 Synargis phliasus (Clerck, 1764) – Nicaragua, Panama, Fransk Guyana, Guyana, Trinidad og Tobago og Brasil
 Synargis regulus (Fabricius, 1793) – Brasil
 Synargis soranus (Stoll, 1781) – Surinam
 Synargis sylvarum (Bates, 1867) – Brasil
 Synargis tytia (Cramer, [1777]) – Fransk Guyana, Guyana, Brasil, Ecuador og Peru
 Synargis victrix (Rebel, 1901) – Brasil

Kilder 
 Brower, A.V.Z. (2011) Synargis på Tree of life 
 Markku Savela's Lepidoptera and some other life forms: Sjekkliste over artene. Hentet 4.2. 2012
 Butterflies of Amazonia – Synargis orestessa

Eksterne lenker 
 
 Butterflies of America – Synargis mycone 
 Bilde av Synargis calyce

Riodinidae
Sommerfugler formelt beskrevet i 1819
Dyr formelt beskrevet av Jacob Hübner
Store bededag

Store bededag er en offisiell dansk helligdag som faller på fjerde fredag etter påske, og dermed tre uker før pinse.

En bededag var opprinnelig en av mange mindre helligdager året igjennom, som var særlig tilegnet bot og faste; for eksempel var på landet hver onsdag offisiell bededag, hvor folk skulle faste og prestene be for fred. Hertil kom en serie bededager ved særlige anledninger. De ble avskaffet ved reformasjonen, men ble i de følgende århundrer innført litt etter litt. 

I 2022 besluttet Mette Frederiksens andre regjering å avskaffe dagen som offisiell helligdag.

Store bededags opprinnelse 
Den dag som i dag er kjent som «store bededag» ble innført av Hans Bagger (biskop over Sjælland 1675–1693), som i løpet av sine to første år som biskop fikk innført tre faste- og helligdager i sitt stift. Av dem ble den midterste lovfestet ved kongelig forordning den 27. mars 1686 som en «ekstraordinær, alminnelig bededag» for hele riket.

Store bededag ble innvarslet aftenen før ved stormklokkeringning fra landets kirker. Det var tegn til at der ikke lengre skulle drives handel og at kroer, bevertninger og lignende skulle lukke, så folk kunne gå hjem og hellige seg den forestående bededag og møte veluthvilte og edru i kirken neste morgen, som forordningen krevde. Deretter skulle befolkningen avholde seg fra arbeid, reiser, lek, spill og all slags «verdslig forfengelighet» inntil dagens kirkelige handlinger – gudstjeneste, høymesse, middagsmesse og ettermiddagsmesse – var overstått.

Plasseringen av store bededag på nettopp dette tidspunkt knyttes til de såkalte «gangdage» som ble avholdt om våren med hellig prosesjon ut over markene for å styrke innhøstingens vekst. Til disse gangdage var knyttet kirkelige ritualer og tekstlesninger, og de utgjorde et motstykke til høstfest. Det nevnes også som beveggrunn at denne plasseringen tillot kongen å holde bededagen sammen med københavnerne, innen han dro ut på sin årlige sommerreise i landet.

I Norge, hvor bededagen likeledes var blitt innført i 1686, ble den i 1915 vedtatt flyttet, og ved kongelig anordning 1916 flyttet til fredag før allehelgensdag, for i 1950 å bli flyttet til søndag før allehelgensdag (bots- og bededag).

Referanser

Høytider og helligdager
Kristne høytider
Dansk kultur
Annamarie Thomas

Annamarie Thomas (født 15. september 1971 i Emmeloord) er en tidligere nederlandsk skøyteløper. Hun ble verdensmester på enkeltdistansene  meter og  meter under VM på skøyter, enkeltdistanser for damer på Hamar i 1996.

Personlige rekorder

Eksterne lenker 
 
 
 

Nederlandske skøyteløpere
Verdensmestere i hurtigløp på skøyter – Enkeltdistanse
Deltakere for Nederland under Vinter-OL 1994
Skøyteløpere under Vinter-OL 1994
Deltakere for Nederland under Vinter-OL 1998
Skøyteløpere under Vinter-OL 1998
Deltakere for Nederland under Vinter-OL 2002
Skøyteløpere under Vinter-OL 2002
Deltakere for Nederland i enkeltdistanse-VM på skøyter
Tidligere verdensrekordholdere i hurtigløp på skøyter
Nederlandske mestere i hurtigløp på skøyter – Allround
Nederlandske mestere i hurtigløp på skøyter – Sprint
Nederlandske mestere i hurtigløp på skøyter – Enkeltdistanse
Personer fra Noordoostpolder
Artikler i skøytesportprosjektet
Håkan Bergman

Carl-Håkan Bergman (født 23. januar 1954) er en svensk politiker for Socialdemokraterna, og har vært riksdagsmedlem i Sverige siden 2010. Han ble valgt inn i riksdagen for Örebro läns valkrets på plass 306.

Bergman sitter i utdanningskomiteen, samt at han er vara i sosialsikringskomiteen.

Referanser

Eksterne lenker 
 
 Håkan Bergman på Sveriges riksdags nettside

Svenske sosialdemokrater
Svenske riksdagsmedlemmer
Svenske riksdagsmedlemmer 2010–2014
Sjur Olsnes

Sjur Olsnes (født 23. august 1939 i Bergen, død 18. juli 2014) var en prisbelønt norsk biokjemiker, kjent for sin kreftforskning ved Radiumhospitalet.

Han ble utdannet lege i 1964 ved Rheinische Friedrich-Wilhelms-Universität i Bonn. Han ble dr.med. i biokjemi i 1972 ved Universitetet i Oslo på avhandlingen Studies on the complex of messenger-RNA and protein in mammalian cells. Ved Radiumhospitalet var han overlege 1972–89 og fra 1990 til 2009 ledet han avdeling for biokjemi ved Kreftforsknings-instituttet. Ved Universitetet i Oslo var han professor i svulstens biologi 1989–90 og professor i biokjemi 1990-2009. Han var professor emeritus til sin død i 2014.

Priser 
 Anders Jahres medisinske pris 1979 til yngre forskere
 NAVF forskningspris 1990, 500 000 kroner delt med Kirsten Sandvig
 Det Norske Videnskaps-Akademi innvalgt 1993
 Den 1. Stiansen Eiendom sin forskningspris for biomedisinsk forskning, 1995, 500 000 kroner delt med Kirsten Sandvig
 Forskningsprisen ved Universitetet i Oslo 2000
 Kong Olav Vs Kreftforskningspris 2003

Referanser 

Norske kreftforskere
Norske medisinprofessorer
Norske biokjemikere
Professorer ved Universitetet i Oslo
Personer fra Bergen kommune
Erik Ortvad

Erik Ortvad (født 18. juni 1917 i København, død 29. februar 2008 i Kvänjarp) var en dansk maler og tegner. 

Ortvad debuterte som maler i 1935 og er mest kjent for sine fargerige surrealistiske malerier, og for det store antall satiriske tegninger som forestilte det moderne liv som han fremstilte under pseudonymet Enrico.

I 1948 var han en av grunnleggerne av avant-gardekunstbevegelsen COBRA.

Han er representert på Museum of Modern Art i New York og på Statens Museum for Kunst i København.

Under andre verdenskrig flyktet Ortvad til Sverige på grunn av sine kommunistiske sympatier og på grunn av sin kones jødiske bakgrunn. I 1962 vendte han tilbake til Sverige og bosatte seg i Kvänjarp utenfor Ljungby i Småland, hvor han oppholdt seg resten av sitt liv.

Priser og utmerkelser (utvalg) 
 1980 – Ole Haslunds Kunstnerfond

Bibliografi 
 Ortvad, Erik: Den «kære» familie (tegninger under navnet Enrico), A/S Uniprint, Copenhagen 1971, ISBN 87 18 0004 60

Referanser

Eksterne lenker 
 Erik Ortvad hos Den Store Danske
 Erik Ortvad : 1917-2008 hos cobra.li
 En introduksjon til en restrospektiv utstilling Ljungberg, Pontus: Erik Ortvad 15.9 – 25.11 2007 

Danske malere
Danske tegnere
Personer fra København
Nam Gon

Nam gon (hangul: 남곤, hanja:南袞) (født 1471 i Miryang i dagens Sør-Gyeongsang, død 10. mars 1527 i Miryang) var en koreansk politiker, forsker og dikter. Han var statsminister i kongedømmet Joseon fra 1523 til 1527.

Referanser

Litteratur

Eksterne lenker 

  Nam Gon på Naver 
  남곤은 밀양인 이였다! - 밀양신문

Koreanske politikere
Personer fra Sør-Gyeongsang
Rune Temte

Rune Temte (født 29. september 1965 i Solbergelva i Nedre Eiker i Buskerud) er en norsk skuespiller og tidligere fotballspiller.

Skuespillerkarriere 
Rune Temte har jobbet som skuespiller ved Rogaland Teater, Teatret Vårt i Molde, Det Norske Teatret, Riksteatret, Teater Ibsen, Sogn og Fjordane Teater, Grenland friteater, Den Norske Opera, Haugesund Teater, Västanå Teater (Sverige), Det Åpne Teater samt i en rekke frigruppe-produksjoner. 

Temte har jobbet med TV for NRK og ZDF i Tyskland. Han har blant annet medvirket i spillefilmene Fia og klovnene (2003) og Ulykken (2009) samt i TV-serien Deadline Torp (2005). Fra høsten 2014 var han å se i den norske såpeserien Hotel Cæsar. Året etter var han å se i BBC-serien Det siste kongeriket (2015), hvor han spiller vikingen Ubba. Temte har også hatt roller i en rekke utenlandske filmer, som Eddie the Eagle (2016) og Captein Marvel (2019).

Idrettskarriere
På 1980-tallet spilte Temte fotball på nivå 2 og 3 i Norge, for klubbene ,  og . Han la opp 26 år gammel for å satse på en skuespillerkarriere. 

Temte gikk fra lokalklubben Solberg Sportsklubb til Faaberg, som hadde flere sesonger i 2. divisjon på 1980-tallet. Før 1987-sesongen kjøpte 3. divisjonsklubben Strømsgodset ham fra Faaberg for 30 000 kroner. Han ble kåret til årets spiller i Strømsgodset i 1988. I 1989 hadde han studiepause fra fotballen, og gikk så til Frigg før 1990-sesongen.

Temte var også bandyspiller, og var på U19-landslaget som tok bronse under junior-VM i 1984.

Referanser

Eksterne lenker 
 

Norske skuespillere
Personer fra Nedre Eiker kommune
Fotballspillere for Strømsgodset TF
Kosmetikkleverandørenes forening

Kosmetikkleverandørenes forening, forkortet KLF, på engelsk The Norwegian Cosmetics Association, er en forening for produsenter og importører av kosmetikk for norsk forbruk. KLF ble startet i 1945, og har i dag 24 medlemmer (2013) som står for ca. ¾ av bransjeomsetningen. Medlemskap i KLF innebærer også medlemskap i Bransjerådet for kosmetikk og hygiene. KLF arrangerer også Norwegian Cosmetic Award.

Norske organisasjoner
Kosmetikk
Etableringer i 1945
Sven J. Cyvin

Sven Josef Cyvin (født 25. februar 1931 i Tsjekkoslovakia, død 19. september 2013 i Trondheim) var en prisbelønt norsk kjemiker. Han var gift med Bjørg Nygaard Cyvin, og mottok Fridtjof Nansens belønning for fremragende forskning sammen med henne, «for fremragende forskningsbidrag innen fysikalsk kjemi».

Bakgrunn 
Cyvin var født i Tsjekkoslovakia. Begge foreldrene var leger. I 1938 flyttet familien Cyvin til Norge, og bosatte seg først i Oslo. I 1940 flyttet de videre til Strinda, etter at faren – Karel Josef Cyvin – fikk lisens til å arbeide som lege ved sinnsykeanstalter, og ansettelse ved Rotvold asyl. Senere ble han ansatt ved Reitgjerdet sinnsykeasyl. Familien var bosatt på Strinda gjennom hele andre verdenskrig. I 1946 ble foreldrene, Sven Josef og hans to eldre søsken alle sammen norske statsborgere.

Utdannelse og yrkesliv 
I 1956 tok Cyvin diplomeksamen som sivilingeniør i kjemi ved Norges tekniske høyskole (NTH) i Trondheim. I 1960 tok han doktorgraden (dr.techn.). Deretter ble han dosent i fysikalsk kjemi ved NTH, dosent i teoretisk kjemi i 1964 og i 1970 ble han professor ved NTH.

Sammen med kollegaene Harald Wergeland og Tormod Førland startet han den norske delen av Pugwash-bevegelsen.

Verv og utmerkelser 
 Det Norske Videnskaps-Akademi innvalgt
 Fridtjof Nansens belønning for fremragende forskning 1995, delt med ektefellen Bjørg Cyvin (1931–)
 Journal of Molecular Structures, redaksjonsmedlem fra 1972
 Fridtjof Nansens belønning for yngre forskere 1965

Utgivelser

Referanser 

Norske kjemikere
Tsjekkere
Norske forskere
Professorer ved NTNU
Norske kjemiprofessorer
Medlemmer av Det Norske Videnskaps-Akademi
Personer fra Trondheim kommune
Nordmenn av tsjekkoslovakisk opphav
David Langseth

David Langseth (født 11. oktober 1986 på Hamar) er en norsk ishockeyspiller. Han spiller i 3. divisjon for Storhamar yngresavdeling. Han har spilt for Ringerike Panthers og Gjøvik Hockey. Har også spilt for den norske eliteserieklubben Storhamar Dragons da han ble tatt opp i A-stallen i 2011/2012-sesongen. Han var kaptein på Storhamar 2. Han spiller løper.
.

Referanser

Eksterne lenker 
 

Norske ishockeyspillere
Ishockeyspillere for Storhamar Hockey
Ishockeyspillere for Ringerike
Ishockeyspillere for Gjøvik
Personer fra Hamar kommune
Henrik Holm

For skuespilleren, se Henrik Holm (skuespiller)

Henrik Klemetsen Holm (født 6. september 1990 i Fredrikstad) er en norsk ishockeyspiller som spiller målvakt. Holm spiller per 2018 i Stavanger Oilers og har tidligere spilt for sin moderklubb Stjernen Hockey og for Lillehammer IK.

Referanser

Eksterne lenker 
 

Norske ishockeyspillere
Norske ishockeymålvakter
Deltakere for Norge under Vinter-OL 2018
Ishockeyspillere under Vinter-OL 2018
Ishockeyspillere for Stjernen
Ishockeyspillere for Stavanger Oilers
Ishockeyspillere for Lillehammer IK
Movimiento al Socialismo

Movimiento al Socialismo (MAS, «Bevegelse for sosialisme») er et venstreorientert boliviansk parti ledet av tidligere president Evo Morales. Partiet ble grunnlagt 23. juli 1997 gjennom et brudd med Asamblea por la Soberania de los Pueblos (ASP), og har sittet i regjering siden 2006.

Partiet fører en sosialistisk, anti-imperialistisk politikk og arbeider for den bolivianske urbefolkningens rettigheter. Partiet fikk støtte av 51% av velgerne i presidentvalget i 2005. Utfordrerpartiet Poder Democrático y Social fikk 30%.

Referanser

Eksterne lenker 
 

Politiske partier i Bolivia
Politiske partier etablert i 1997
Sosialistiske partier
1990-årene i Bolivia
Luftforsvarets flygeskole

Luftforsvarets flygeskole (LFS) er en avdeling i Maritim helikopterving som gir opplæring til Luftforsvarets fremtidige militære flygere og navigatører. Flygeskolen er siste stoppested i en omfattende utvelgelsesprosess, og gir grunnleggende opplæring før elevenes fagspesifikke flygerutdanning starter i USA. 

Flygeskolen holder til på Bardufoss flystasjon.

Bakgrunn
Militær flygeropplæring i Norge oppsto da Hærens flyveskole  og Marinens flyveskole startet med sine første elevkull i henholdsvis 1914 og 1915. Ved utbruddet av andre verdenskrig opphørte flygerutdanningen i Norge. Det ble i november 1940 åpnet et skolesenter i Toronto, Flyvåpnenes Treningsleir (FTL), gjerne kalt Little Norway. Her ble det utdannet 20 kull med flygere, samt flere kull med navigatører, telegrafister og annet flypersonell. I 1945 ble skolen flyttet og opprettet som Norwegian Training Base (NTB) ved Winkleigh i Devon.

Virksomheten på Winkleigh fortsatte til november 1945. Da ble gjenværende fly sendt til Gardermoen, der flyskolen oppsto under navnet Feltflyskolen.

En periode var elementærutdannelsen satt ut på anbud til Widerøes Flyveselskap, og foregikk på Eggemoen, Rygge, Fornebu og Jarlsberg, frem til Flygeskolen i juni 1952 ble etablert på Værnes flystasjon. Skolen har siden 2002 vært ved Bardufoss flystasjon.

FlyOP-flygerutdanningen
Fra 1955 til 1988 utdannet flyskolen også Hærens OP-flygere (observasjonspostflygere). 83 flygere fra Hæren fikk vingen i denne perioden.

Materiell
Fairchild Cornell (1952–1957)
North American Harvard (1952–1956)
Saab Safir (1956–1981)
Saab MFI-15 Safari (1981–)
Piper Super Cub (OP-skolen) (1955–1988)
Cessna Bird Dog (OP-skolen) (1960–1988)

Referanser

Kilder

Trygve Rushfeldt (red.): Luftforsvarets flygeskole, Værnes – 50 år – 1952-2002 (2002, 2011)
Fredrik Meyer: Hærens og Marinens flyvåpen 1912-1945 (1973)

Eksterne lenker
 Flyger- og navigatør­­utdanning i Forsvaret

Luftforsvaret
Skoler i Forsvaret
Flyskoler
Ma’an

Ma'an (arabisk: معان) er en by sør i Jordan, den ligger 218 kilometer fra hovedstaden Amman. Ma'an har 50 350 innbyggere (2007) og administrasjonssenter for governmentet Ma'an. 

Ma'an har vært bosatt siden nabateernes tid. I 1902 nådde Hijaz-jernbanen frem til Ma'an. 

Byer i Jordan
Kai Grjotheim

Kai Gudbrand Grjotheim (født 13. juli 1919 på Åsnes, død 17. april 2003 i Oslo) var en prisbelønt norsk kjemiker, kjent som ekspert på lettmetall og elektrolyse.

Etter examen artium 1940 fra Hamar katedralskole ble det siv.ing. i kjemi fra NTH 1950 og dr.techn. 1956 på avhandlingen om Contribution to the Theory of the Aluminum Electrolysis.  Han var dosent i uorganisk kjemi samme sted 1957-59 og professor 1959-61 og 1969-73, professor ved Danmarks Tekniske Universitet 1961-69 og ved Universitetet i Oslo 1973-89. Ellers var han gjesteprofessor ved blant andre Pennsylvania State University, University of New South Wales, Witwatersrand University i Sør-Afrika, Bergakademiet i Freiburg i Tyskland og University of Auckland i New Zealand.

Verv og utmerkelser 
 Guldberg-Waage-medaljen 1988
 Fridtjof Nansens belønning for fremragende forskning 1989
 den italienske Denegani Gold medal for vitenskapelig innsats innen lettmetallforskning 1971
 den franske Medaille Sainte-Claire Deville 1979
 det slovakiske vitenskapsakademis æresmedalje 1979 og gullmedalje 1990
 æresprofessor ved den tekniske høyskolen i Shenyang, Kina 1980 og  «Al-professor» ved Empresa Nacional del alumino S.A. «Espania» i 1982
 flere utenlandske krigsmedaljer.
 Verdensbankens internasjonale ekspert på produksjon av lettmetaller
 Det Kongelige Norske Videnskabers Selskab innvalgt 1961
 Norges Tekniske Vitenskapsakademi medlem 1962
 Det Norske Videnskaps-Akademi innvalgt
 det tyske vitenskapsakademiet i Berlin, innvalgt

Utgivelser

Referanser

Eksterne lenker
 Kai Grjotheims privatarkiv finnes ved NTNU Universitetsbiblioteket

Norske kjemikere
Norske forskere
Norske kjemiprofessorer
Professorer ved NTNU
Professorer ved Universitetet i Oslo
Medlemmer av Det Norske Videnskaps-Akademi
Medlemmer av Det Kongelige Norske Videnskabers Selskab
Personer fra Åsnes kommune
Ole Didrik Lærum

Ole Didrik Lærum (født 23. april 1940 i Bærum) er en norsk kreftforsker. Han var professor (nå emeritus) i patologi ved Haukeland universitetssykehus fra 1980  til 2010.

Han vokste opp på Voss. Etter examen artium 1959 fra Voss landsgymnas og cand.med. 1965, fullførte han dr.med. 1969 og spesialiserte seg innen patologi ved Rikshospitalet.
Fra 1974 jobbet han for Gades Institutt i Bergen som dosent i eksperimentell patologi og onkologi, og professor fra 1980.
Han var prorektor ved Universitetet i Bergen 1984–89 og rektor 1990–95. Senere var han en av flere ledende professorer i Fritt akademia.

Han har skrevet biografi om onkelen Ole Didrik Lærum (siv.ing.).

Verv og utmerkelser 
 Leiv Kreyberg-prisen 1976
 Anders Jahres medisinske pris for yngre forskarar 1978 "for hans eksperimentelle undersøkelser over kontroll av cellevekst og utvikling av kreft"
 Det Kongelige Norske Videnskabers Selskab innvalgt 1981
 NAVFs pris for populær innsats 1988
 Det Norske Videnskaps-Akademi innvalgt 1991
 Paul Harris Fellow fra Bergenhus 1993
 storridder av Islands Falkeordenen 1994
 kommandør av St. Olavs Orden 1996
 Academia Europaea innvalgt 2001
 Norges forskningsråd, styreformann
 NAVF, styremedlem
 æresdoktor ved Københavns universitet og Carol Davila-universitetet i București
 Meltzerfondets pris for fremragende forskningsformidling 2007 delt med Siri Meyer
 Norges forskningsråds formidlingspris 2008

Referanser

Eksterne lenker 

 
 

 

Patologer
Norske forskere
Norske medisinprofessorer
Professorer ved Universitetet i Bergen
Medlemmer av Det Norske Videnskaps-Akademi
Medlemmer av Det Kongelige Norske Videnskabers Selskab
Rektorer ved Universitetet i Bergen
St. Olavs Orden
Den islandske falkeorden
Norges forskningsråds formidlingspris
Æresdoktorer ved Københavns Universitet
Personer fra Voss kommune
Medlemmer av Academia Europaea
Niels Gråbøl

Niels Gråbøl (født 11. august 1966) er en dansk filmregissør som blant annet er kjent for filmene Møv og Funder 1991 og Det store flip (1997). Han har dessuten regissert avsnitt fra TV-seriene Forsvar, Landsbyen og Klovn.

Han er bror til skuespillerinnen Sofie Gråbøl og var i perioden 1992-98 gift med skuespillerinnen Ditte Gråbøl.

Referanser

Eksterne lenker 
 
 

Danske regissører
Personer fra Gentofte
Oliver Turvey

Oliver Jonathan Turvey (født 1. april 1987 i Penrith, Cumbria) er en britisk racerfører. Han kjørte i GP2-mesterskapet i 2010 og 2011, og i 2009 konkurrerte han i Formel Renault 3,5 liter, hvor han kom på fjerdeplass sammenlagt. I  er han testfører for Formel 1-teamet McLaren.

Eksterne lenker 
 
 

Britiske motorsportsutøvere
Personer fra distriktet Eden
Ingela Nylund Watz

Ingela Nylund Watz (født 1962 i Pajala, Sverige) er en svensk politiker for Socialdemokraterna, og har vært riksdagsmedlem i Sverige siden 2010. Hun ble valgt inn i riksdagen for Stockholms läns valkrets på plass 284.

Nylund Watz sitter i næringskomiteen, samt at hun er vara i utenrikskomiteen og i Europarådets svenske delegasjon.

Nylund Watz var fra 1999 til april 2010 landstingsråd, samt gruppeleder for Socialdemokraterna i Stockholms läns landsting.

Referanser

Eksterne lenker 
 
 
 
 Ingela Nylund Watz på Sveriges riksdags nettside

Svenske riksdagsmedlemmer 2010–2014
Svenske sosialdemokrater
Svenske riksdagsmedlemmer